31990D0432
L 223/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 30 юли 1990 година
относно списъка на предприятия в Намибия, които са одобрени за целите на вноса на прясно месо в Общността
(90/432/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от едрия рогат добитък и свине, и на прясно месо или месни продукти от трети страни (1), последно изменена с Директива 89/662/ЕИО (2), и по-специално член 4, параграф 1 и член 18, параграф 1 от нея,
като има предвид, че за да им бъде дадено разрешение да изнасят прясно месо за Общността, предприятията, разположени в трети страни, трябва да отговарят на общите и специални условия, определени с Директива 72/462/ЕИО;
като има предвид, че Намибия е станала независима и е необходимо да бъде съставен списък на предприятията, одобрени в тази страна за целите на вноса на прясно месо в Общността;
като има предвид, че тези предприятия редовно са предмет на инспекции в рамките на мисии на Общността, извършени в южната част на Африка по силата на член 5 от Директива 72/462/ЕИО и член 2, параграф 1 от Решение 86/474/ЕИО на Комисията относно проверките на място, извършвани в рамките на вноса на животни от едрия рогат добитък и свине, и на прясно месо от трети страни (3);
като има предвид, че нивото на хигиена в предприятията в Намибия може да бъде считано за задоволително и че те могат при тези обстоятелства да бъдат включени в списък на предприятия, на които е разрешено да изнасят за Общността;
като има предвид, че вносът на прясно месо от предприятията, които са включени в приложението, остава предмет и на разпоредбите на Общността, установени другаде, по-специално на ветеринарно-санитарния контрол,, изследванията за наличие на остатъчни вещества в прясното месо, забраната за използване в животновъдството на някои вещества, които имат хормонално действие;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Предприятията в Намибия, които са включени в приложението, се одобряват за внос на прясно месо в Общността съгласно посоченото приложение.
2. Вносът от предприятията, изброени в приложението, остава предмет на разпоредбите на Общността във ветеринарната област, установени другаде.
Член 2
Държавите-членки забраняват вноса на прясно месо, произхождащо от предприятия, които не са включени в приложението.
Член 3
Адресати на настоящото решение са държавите-членки.
Съставено в Брюксел на 30 юли 1990 година.